Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: módosított 1994. évi XXIII. törvény (a továbbiakban: Törvény) 5. §-ának (1) bekezdésével létrehozott III. számú Bizottság (a továbbiakban: Bizottság) 2002. december 3. napján tartott zárt ülésen meghozta az alábbi
Paragraph Index: 3

1990. 03. 21-tõl 1990. 05. 22-ig A Törvény 1. §-ának a) pontjában meghatározott szervek feladatkörébe tartozó adatokról dr. Medgyessy Péter 2003/13. szám vezetõi feladatköréhez igazodóan a „szakelosztós” információs jelentésekbõl az alábbiakat kapta meg: Az 1988. szeptember 12-i környezetvédelmi demonstrációról szóló, Nagy Imre és társai temetésérõl szóló — két különbözõ témájú — 1989. júniusi, Nagy Imre és sorstársai temetésének biztosításáról szóló ugyancsak 1989. évi júniusi keltezésû jelentéseket. A jelentéseket a belügyi szervek hatáskörébe tartozó eseményekrõl a Belügyminisztérium volt adatfeldolgozó csoportfõnöksége szerkesztette, többek között a fõcsoportfõnökségek így a volt III. Fõcsoportfõnökség — melynek irányítása alá a III/III. Csoportfõnökség is tartozott — jelentései alapján. A fent megjelölteken kívül a Bizottság a Belügyminisztérium irattárában végzett kutatásai során mintegy 200 olyan, dr. Medgyessy Péter részére átadott, „szakelosztós” információs jelentést is talált, melyek külgazdasági, külpolitikai vonatkozásúak. A Bizottság ezek áttanulmányozása során megállapította, hogy ezek nem tartalmaztak a Törvény 1. §-ának a) pontjában meghatározott szervek feladatkörébe tartozó adatokat. A Bizottság a tényállást az 1-00138/1996., 1-00265/1997., 1-00330/1997. és 1-00373/1997. számú belügyminiszteri átiratok, a Miniszterelnöki Hivatal Személyügyi és Közszolgálati Fõosztálya vezetõjének VI/J-4/1997., a VI/J-4/1/1997. számú levelei, a fentebb jelzett belügyminiszteri parancs és belügyminisztériumi államtitkári intézkedés, valamint a „szakelosztós” információs jelentések alapján állapította meg. Dr. Medgyessy Péter a Bizottság elõtti meghallgatása során elismerte, hogy a tényállásban írt jelentéseket megkapta. Ezek közül csak egyeseket olvasott el, a döntéseihez a jelentéseket nem használta fel. Elõadta továbbá, hogy miniszterelnök-helyettesi munkája során arra törekedett, hogy az irányítása alá tartozó gazdasági munkaterületen az átmenet békés legyen, és mûködõképes maradjon az ország gazdasága. A Bizottságnak a Törvény alapján nem volt feladata annak vizsgálata, hogy a kapott információk valóban felhasználásra kerültek-e. A Bizottságnak az eljárása során azt kellett ellenõriznie, hogy dr. Medgyessy Péter betöltött-e olyan politikai vagy állami tisztséget, amelyben a Törvény

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes